./data/phi2331/phi028/phi2331.phi028.perseus-lat2.xml
Statim deinde, si quidam ex interfectoribus Aureliani superfuerant, vario genere vindicavit, mollius tamen moderatiusque quam prius exercitus et postea Tacitusvindicaverant  deinde animadvertit etiam in eos qui Tacito insidias fecerant  Floriani sociis pepercit, quod non tyrannum aliquem videbantur secuti, sed sui principisfratrem, recepit deinde omnes Europenses exercitus, qui Florianum et imperatorem fecerant et occiderant His gestis cum ingenti exercitu Gallias petiit, quae omnes occiso Postumo turbatae fuerant, interfectoAureliano a Germanis possessae  tanta autem illic proelia et tam feliciter gessit, ut a barbaris sexaginta per Gallias nobilissimas reciperet civitates, praedam deinde omnem, qua illi praeter divitias etiamefferebanturad gloriam, et cum iam in nostra ripa, immo per omnes Gallias, securi vagarentur, caesis propequadringentis milibus, qui Romanum occupaverant solum, reliquosultra Nicrum fluvium et Albam removit, tantum his praedae barbaricae tulit quantum ipsi Romanis abstulerant  contra urbes Romanas castra in solo barbarico posuit atque illic milites collocavit,